L 17/84
EL
Επίσημη Εφημερίδα της Ευρωπαϊκής Ένωσης
19.1.2023
ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2023/131 ΤΗΣ ΕΠΙΤΡΟΠΗΣ της 18ης Ιανουαρίου 2023 για την τροποποίηση του εκτελεστικού κανονισμού (ΕΕ) 2019/1259 για την επιβολή οριστικού δασμού αντιντάμπινγκ στις εισαγωγές κοχλιωτών χυτών εξαρτημάτων σωληνώσεων, από ελατό χυτοσίδηρο και από χυτοσίδηρο σφαιροειδούς γραφίτη, καταγωγής Λαϊκής Δημοκρατίας της Κίνας και Ταϊλάνδης και για την υπαγωγή των εισαγωγών χυτών εξαρτημάτων σωληνώσεων καταγωγής Λαϊκής Δημοκρατίας της Κίνας σε επιτήρηση
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1), και ιδίως το άρθρο 14 παράγραφος 1,
Έχοντας υπόψη τον κανονισμό (ΕΕ) αριθ.
952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (2) και ιδίως το άρθρο 56 παράγραφος 5,
Εκτιμώντας τα ακόλουθα:
(1)
Με τον εκτελεστικό κανονισμό (ΕΕ) 2019/1259 της Επιτροπής (3), η Ευρωπαϊκή Επιτροπή επέβαλε οριστικούς δασμούς αντιντάμπινγκ στις εισαγωγές κοχλιωτών χυτών εξαρτημάτων σωληνώσεων, από ελατό χυτοσίδηρο και από χυτοσίδηρο σφαιροειδούς γραφίτη, εξαιρουμένων των εξαρτημάτων σωμάτων συμπίεσης που φέρουν μετρικό σπείρωμα ISO DIN 13 και των κοχλιωτών κυκλικών κιβωτίων σύνδεσης από ελατό χυτοσίδηρο χωρίς καπάκι, καταγωγής Λαϊκής Δημοκρατίας της Κίνας (στο εξής: ΛΔΚ) και Ταϊλάνδης (στο εξής: υπό εξέταση προϊόν).
(2)
Οι βασικές πρώτες ύλες για το υπό εξέταση προϊόν είναι απομέταλλα, οπτάνθρακας/ηλεκτρική ενέργεια/αέριο, άμμος (για χύτευση) και ψευδάργυρος (για γαλβανισμό).
Το πρώτο βήμα της διαδικασίας μεταποίησης είναι η τήξη των απομετάλλων.
Στη συνέχεια ακολουθεί η διαδικασία μορφοποίησης και η χύτευση των διαφόρων σχημάτων τα οποία διαχωρίζονται κατόπιν σε ενιαία τεμάχια.
Τα προϊόντα πρέπει να διέλθουν από μια χρονοβόρα διαδικασία ανόπτησης για να εξασφαλιστεί ότι είναι αρκούντως ελατά ώστε να χρησιμοποιούνται σε εφαρμογές όπου π.χ. απαιτείται αντίσταση σε κρούση και σε κραδασμούς και αντοχή σε ταχείες μεταβολές της θερμοκρασίας.
Στη συνέχεια, τα εξαρτήματα μπορούν να γαλβανιστούν.
Ακολουθούν τα τελικά στάδια μεταποίησης, συμπεριλαμβανομένης της κοχλιοτόμησης και άλλων κατεργασιών.
(3)
Σύμφωνα με τον εκτελεστικό κανονισμό (ΕΕ) 2019/1259, ο Κινέζος παραγωγός-εξαγωγέας Jinan Meide Casting Co., Ltd (στο εξής: Jinan Meide), πρόσθετος κωδικός TARIC (4) B336, υπόκειται στα μέτρα αντιντάμπινγκ που επιβλήθηκαν με τον εκτελεστικό κανονισμό (ΕΕ) 2019/1259 της Επιτροπής.
(4)
Κατά τη διάρκεια του 2021 και του 2022, ο ενωσιακός κλάδος παραγωγής του ομοειδούς προϊόντος υπέβαλε στην Επιτροπή πληροφορίες σχετικά με την εξαγορά της Odlewnia Zawiercie SA, παραγωγού του ομοειδούς προϊόντος εγκατεστημένου στην Πολωνία, από τη Meide Group Co., Ltd. (στο εξής: όμιλος Meide), εταιρεία εγκατεστημένη στη ΛΔΚ.
(1) ΕΕ L 176 της 30.6.2016, σ.
21. (2) ΕΕ L 269 της 10.10.2013, σ. 1.
(3) Εκτελεστικός κανονισμός (ΕΕ) 2019/1259 της Επιτροπής, της 24ης Ιουλίου 2019, για την επιβολή οριστικού δασμού αντιντάμπινγκ στις εισαγωγές κοχλιωτών χυτών εξαρτημάτων σωληνώσεων, από ελατό χυτοσίδηρο και από χυτοσίδηρο σφαιροειδούς γραφίτη, καταγωγής Λαϊκής Δημοκρατίας της Κίνας και Ταϊλάνδης, μετά από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου (ΕΕ L 197 της 25.7.2019, σ. 2).
(4) Ενοποιημένο Δασμολόγιο της Ευρωπαϊκής Ένωσης.